open-index/open-wikipedia-markdown huggingface dataset:
ফালুদা

[থাম্ব|[মায়ানমার এ তৈরিকৃত ফালুদা]]
থাম্ব|ফালুদার একটি সংস্করণ সঙ্গে ফল, বাদাম, এবং একটি আইস ক্রিম টপিং.
**ফালুদা** (Hindi: फ़लूदा) (Urdu: فالودہ‎) হচ্ছে শীতল খাবার যা দক্ষিণ এশিয়ার দেশসমূহে জনপ্রিয়। ঐতিহ্যগতভাবে গোলাপ জল, সেমাই বা নুডলস, মিষ্টি বেসিল বীজ, জেলির টুকরো, দুধ এর মিশ্রণে তৈরী করা হয় এবং উপরে উপরে আইস ক্রিম দেওয়া হয়।.&nbsp;ফালুদায় ব্যবহৃত সেমাই তৈরী হয় গম, অ্যারারূট, ভূট্টা বা সাগু থেকে তৈরী হয়।

## ইতিহাস
ফালুদার সঙ্গে পারস্যের গল্প জড়িয়ে আছে। সেখানে ফালুদেহ নামে একটি ডেজার্ট জনপ্রিয়। ভারতে আগত মুসলিম বণিক, শাসকদের হাত ধরে ভারতবর্ষে এর আগমন ঘটে। সময়ের সঙ্গে পরিবর্তিত হয়ে বর্তমান রূপ ধারণ করেছে। মুঘলদের পৃষ্ঠপোষকতা, হায়দ্রাবাদের নবাব ও কর্ণাটকের নবাব নিজস্ব অভিযোজনে ফালুদা বৈচিত্র্যতা লাভ করেছে।

## প্রকারভেদ
বাংলাদেশ,ভারত ও অন্যান্য রাষ্ট্রে বিভিন্ন প্রকারের ফালুদা পাওয়া যায়:
*ম্যাংগো ফ্লেভার (আম সুগন্ধযুক্ত ফ্লেভার)
*ভ্যানিলা ফ্লেভার
*
### ঐতিহ্যবাহী
*পুরান ঢাকার শাহী ফালুদা
*পুরান ঢাকার বিউটি ফালুদা
*ভারতের কুলফি ফালুদা
*ভারতের গোলাপ ফ্লেভার ফালুদা

## রূপক রেফারেন্স
বাংলা, হিন্দী এবং উর্দুতে ফালুদা রূপকার্থে ব্যবহৃত হয়। মানসম্মান নিয়ে টানাটানি হলে বলা হয় **ইজ্জতের ফালুদা, इज़्ज़त का फ़लूदा, عزت کا** (ইজ্জত কা ফালুদা)।

## তথ্যসূত্র

## বহিঃসংযোগ

* How To Make Falooda (Indian Dessert Drink)
*যেভাবে ফালুদা বানাবেন

বিষয়শ্রেণী:ভারতীয় মিষ্টান্ন
বিষয়শ্রেণী:পাকিস্তানি মিষ্টান্ন
বিষয়শ্রেণী:মিশ্র পানীয়
বিষয়শ্রেণী:মুঘল রন্ধনশৈলী
বিষয়শ্রেণী:শ্রীলঙ্কীয় রন্ধনশৈলী
বিষয়শ্রেণী:মৌরিশিয় রন্ধনশৈলী
বিষয়শ্রেণী:বর্মী রন্ধনশৈলী
বিষয়শ্রেণী:দুধের পদ
বিষয়শ্রেণী:বাংলাদেশী মিষ্টান্ন
বিষয়শ্রেণী:শ্রীলঙ্কার পানীয়
বিষয়শ্রেণী:খাদ্য
সম্প্রীতি সেতু

**সম্প্রীতি সেতু** হল হুগলি নদীর উপর অবস্থিত একটি রেল সেতু। এই সেতু ১১ আগস্ট ২০১৬ সালে উদ্বোধন হয়। সেতুটি নৈহাটির নিকট গরিফা স্টেশন ও হুগলিঘাট স্টেশনকে যুক্ত করেছে। এটি জুবিলি সেতু এর বিকল্প হিসেবে গড়ে তোলা হয়েছে। সেতুটি ৪১৫ মিটার দীর্ঘ।

## নির্মাণ ইতিহাস
২০০০ সালে রেলমন্ত্রী এই সেতুটি নির্মাণের প্রকল্প প্রথম হাতে নেন। কিন্তু নানা সমস্যায় সেই প্রকল্প ছাড়পত্র পায় ২০০৭ সালে। এর  পর নির্মাণ কাজ শুরু হয় কিন্তু নির্মাণকাজ ধীর গতিতে চলে ফলে প্রকল্পের খরচ বৃদ্ধি পায়। শেষে নির্মাণ সংস্থা সেতুটি নির্মাণ বন্ধ রেখে চলে যায়। এর পর নতুন এক সংস্থা সেতুর নির্মাণকাজ চালায়। সম্প্রীতি সেতুর নির্মাণ, ২০১৬ সালের শেষের দিকে সম্পূর্ণ হয়। আগস্ট মা্সে এই সেতু চালু হয়।

## নির্মাণ বৈশিষ্ট
* সেতু দৈর্ঘ্য- 
* উপাদান- কংক্রিট ও ইস্পাত
* ধরন- রেল সেতু
* লেন- সমান্তরাল দুটি রেলপথ রয়েছে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের রেল সেতু
বিষয়শ্রেণী:পশ্চিমবঙ্গের সেতু
ফালুদেহ

**ফালুদেহ** () বা **পালুদেহ** () একটি পারসিয় ডেজার্ট যা চিকন সেমাই সেমাই , ভূট্টার তৈরী নুডলস&nbsp;&nbsp;আধা-হিমায়িত সিরাপ, চিনি এবং গোলাপ জল মিশিয়ে তৈরী করা হয়। এটা লেবুর সরবত, পেষা পেস্তা বাদাম দিয়ে পরিবেশন করা হয়।&nbsp; এটা ইরানের (পারস্য) ঐতিহ্যবাহী ডেজার্ট। ফালুদেহর উৎস  সিরাজ&nbsp; অঞ্চলে এবং এটি শিরাজী ফালুদেহ নামে পরিচিত।&nbsp; কেরমানি ফালুদেহ এবং ইয়াজদি ফালুদেহ বলে বিভিন্ন প্র্কার ফালুদেহ আছে।

## প্রস্তুতি
পাতলা গমের আটার খামি কে চালুনির মধ্যে দিয়ে চাপের সাহায্যে সুতা আকৃতির নুডলস তৈরী করা হয়। নুডলস গুলো কুরানো নারিকেলের মত দেখা যায়। কাজুবাদাম ও পেস্তা বাদামের সাথে মেশানো দুধ এই সুতার সাথে যোগ করে এটাকে শীতল করা হয়। 
## চিত্রশালা

## তথ্যসূত্র

বিষয়শ্রেণী:জমাট মিষ্টান্ন
বিষয়শ্রেণী:ইরানি মিষ্টান্ন
বিষয়শ্রেণী:আরব রন্ধনশৈলী
বিষয়শ্রেণী:কনফেকশনারি
বিষয়শ্রেণী:ইরানি উদ্ভাবন
হেলেনা দত্ত

**হেলেনা দত্ত** ( ২৮ সেপ্টেম্বর, ১৯১৬- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।

## পরিবার
হেলেনা দত্ত ১৯১৬ সালে ঢাকা জেলার কালীগঞ্জ গ্রামে জন্মগ্রহণ করেন। তার পিতার নাম মুকুন্দলাল গুণ  ও মাতার নাম শৈলবালা গুণ। ১৯৩৯ সালে বিপ্লবী সুকুমার দত্তের সাথে বিয়ে হয়।

## রাজনৈতিক জীবন
১৯২৮ সালে লীলা নাগের 'দীপালি ছাত্রী সংঘ' এর সাথে যুক্ত হন। গোপনে লাঠি ও ছোরা চালানো শেখেন। ১৯৩০ সালে তিনি 'শ্রীসংঘ' নামক বিপ্লবী দলে যোগ দেন। ১৯৩১ সালে বোর্ডিঙে থাকার সময়ে তিনি ও তার সঙ্গীরা রিভলভার প্রভৃতি বেআইনি জিনিস লুকিয়ে রাখতেন। ১৯৩২ সালে অসহযোগ আন্দোলন এর সময় গুরুত্বপূর্ণ ভূমিকা রাখেন। ওই বছরেই আইন অমান্য আন্দোলনের সময় হরতালে যোগদান করায় তাকে ডি.পি.এই. এর নির্দেশে বহিষ্কার করা হয়। ১৯৩৩ সালের জানুয়ারিতে তিনি কলকাতা থেকে ঢাকায় রিভলভার এনে পরে ঢাকায় থাকা নিরাপদ নয় মনে করে কলকাতার বরানগরে মামার বাড়িতে চলে আসেন। ১২ ফেব্রুয়ারি পুলিশ বরানগরে তাকে গ্রেপ্তার করে। ২৮ দিন লালবাজার হাজতে রাখার পর তাকে রাজবন্দী করে বিভিন্ন জেলে পাঁচ বছর আটকে রাখা হয়। ১৯৩৭ সালের ডিসেম্বর মাসে মুক্তি পান। ১৯৩৯ সালে ফরওয়ার্ড ব্লক-এ যোগদান করেন। ১৯৪২ সালের আন্দোলনে প্রথমে পলাতক থাকার পর ১৯৪৩ সালে আবার গ্রেপ্তার হন এবং ঢাকা ও প্রেসিডেন্সি জেলে আটক থাকেন। ১৯৪৫ সালের সেপ্টেম্বরে  মুক্তি পান। এরপরে পি এস পি-এর সাথে যুক্ত ছিলেন।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ঢাকার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:ঢাকার বিপ্লবী
বিষয়শ্রেণী:নারী বিপ্লবী
চিঁড়া

**চিড়া **হচ্ছে একধরনের খাবার যা বাংলাদেশ, ভারত, নেপালে খাওয়া হয়। ধান থেকে চিড়া তৈরী করা হয়। ভালো স্বাদের চিড়া পেতে হলে নির্দিষ্ট জাতের ধান নির্বাচন করতে হয়। চিড়া শুকনো বা ভেজা অবস্থায় খাওয়া যায়। পানি, দুধ এবং অন্যান্য তরল জাতীয় পদার্থ খুব সহজে চিড়া শুষে নিতে পারে। শুকনো চিড়া গুড়ের পাটালি দিয়ে খাওয়ার রীতি আছে। এটা খুব সহজে হজম হয়। মিষ্টির দোকান গুলোতে দই চিড়া একটি বহুল প্রচলিত খাবার।

চলুন তাহেল জেন নেওয়া যাক খাওয়ার উপকািরতা ও অপকারীতাঃ

চিড়া খাওয়ার উপকারীতাঃ
চিড়া খাওয়ার উপকািরতা বলে শেষ করা যায় না। গরমে, নাশতায়, বিকেলের খাবারে
বিভিন্ন ভাবে রান্না করে, দই এর সাথে, আমের সা্থে কতকি উপাইয়ে চিড়া খাওয়া যায়
তা বেল শষ করা যাবেনা।
(১) চিড়ায় আঁশের পরিমাণ অনেক কম থাকে যা ডায়রিয়া, ক্রন’স ডিজিজ, আলসারেটিভ কোলাইটিস, অন্ত্রের প্রদাহ এবং ডাইভারটিকুলাইসিস রোগ প্রতিরোধে চিড়া খাওয়ার উপকারিতা অনেক।
(২) চিড়ায় পটাশিয়াম এবং সোডিয়ামের পরিমাণ কম থাকার জন্য কিডনি রোগীদের ক্ষেত্রে চিড়া খাওয়ার উপকারিতা অনেক।
(৩)৩। সিলিয়াক ডিডিজের রোগীদের জন্য চিড়া খাওয়ার উপকারিতা রয়েছে। চালের প্রোটিন প্রোলামিন এবং গ্লুটেলিনের শোষণে কোন সমস্যা না থাকার জন্য এই রোগীদের জন্য চিড়া গ্রহণ করা নিরাপদ।
চিড়া খাওয়ার অপকারিতাঃ

চিড়া খাওয়ার উপকারিতা অনেক থাকলেও বেশি শর্করা এবং উচ্চ গ্লাইসেমিক সূচক সমৃদ্ধ খাবার বেশি গ্রহণে সিরাম ট্রাইগ্লিসারাইডের ঘনত্ব বৃদ্ধি পায় এবং ভাল কোলেস্টেরলের মাত্রা হ্রাস করে যা কার্ডিওভাসকুলার ডিডিজের ঝুঁকি বৃদ্ধি করে।

## আঞ্চলিক নাম
অঞ্চলভেদে চিড়া বিভিন্ন নামে পরিচিত। 
* *পৌয়া* (પૌંઆ), - গুজরাতি,
* "পোয়া" - রাজস্থানী 
* *চুড়া* - ওড়িয়া, '
* 'আতুকুলু* - [[তেলুগু ভাষা|তেলুগু]] *(అటుకులు),
* *আভাল* - তামিল*(அவல்)* এবং মালায়ালম*(അവൽ)*,
* *তাবেন* - সাঁওতালি (ᱛᱟᱵᱮᱱ)
* *চিউরা* অংশ বিহার এবং ঝাড়খণ্ড,
* *চিঁড়া* - বাংলা  এবং আসামি,
* *সুরা/সুরো* - চাটগাঁইয়া,
* *চিউড়া* (चिउरा), মৈথিলি, নেপালি, ভোজপুরি এবং ছত্রিশগঢ়,
* *পোহা* বা 'পাউয়া*  - [[হিন্দি ভাষা|হিন্দি]],
* *বাজি* - [[নেপাল ভাষা|নেওয়ারি]],
* *পোহে* - [[মারাঠি ভাষা|মারাঠি]],
* *ফোভু* - [[কোঙ্কণী ভাষা|কোঙ্কানি]],
* * আভালাক্কি* (ಅವಲಕ್ಕಿ), [[কন্নড় ভাষা|কন্নড]],.*
থাম্ব|213x213পিক্সেল|সাদা আভাল
থাম্ব|160x160পিক্সেল|পোহে, চিড়ার তৈরী খাবার
ডান|থাম্ব|রান্না করা পোহে

## জনপ্রিয় সংস্কৃতিতে
জনপ্রিয় সংস্কৃতিতে চিড়া একটি ভাল মানের খাবার।গ্রাম বাংলার ঐতিহ্য চিড়া দিয়ে গুড় খাওয়া এবং অতিথি এলে তাকে চিড়া দিয়ে আপ্যায়ন করা হয়

## তথ্যসূত্র

বিষয়শ্রেণী:নেপালি রন্ধনশৈলী
বিষয়শ্রেণী:মহারাষ্ট্রীয় রন্ধনশৈলী
বিষয়শ্রেণী:ভারতীয় হালকা জলখাবার
বিষয়শ্রেণী:ধানের জাত
বিষয়শ্রেণী:ভারতীয় চালের পদ
বিষয়শ্রেণী:চালের পদ
বিষয়শ্রেণী:শুকনো খাবার
বিষয়শ্রেণী:নেওয়ারি রন্ধনশৈলি
ফৌজদারি আদালত

ফৌজদারী কার্যবিধির II অধ্যয়ে, ৬ নং ধারায় **ফৌজদারী আদালত** (Criminal Court) এর শ্রেনীবিভাগ বর্নিত আছে। হাইকোর্ট এবং এই কার্যবিধি  ছাড়া বর্তমানে চালু অন্য কোনো আইনে গঠিত বিশেষ আদালতগুলি ছাড়া প্রত্যেক রাজ্যে নিম্নলিখিত শ্রেনীর ফৌজদারী আদালত থাকবে।

## শ্রেনীবিভাগ
১. সেশন বা দায়রা আদালত ( Session Court)

২. প্রথম শ্রেনীর বিচারিক ম্যাজিস্ট্রেটর (First class Judicial Magistrate) বা মেট্রোপলিটন এলাকায় মেট্রোপলিটন ম্যাজিস্ট্রেট এর আদালত।

৩. দ্বিতীয় শ্রেনীর বিচারিক ম্যাজিস্ট্রেট (Second class Judicial Magistrate) আদালত।

৪. তৃতীয় শ্রেণীর বিচারিক ম্যাজিস্ট্রেট (Third class Judicial Magistrate) আদালত।

৫. জেলা ম্যাজিস্ট্রেট/নির্বাহী ম্যাজিস্ট্রেট (District Magistrate/Executive Magistrate) আদালত।

ভারতীয় উপমহাদেশের, বিশেষত পূর্বতন ব্রিটিশ শাসিত বিভিন্ন দেশের বিচারপদ্ধতিতে একই শ্রেনীবিভাগ লক্ষ্য করা যায় এবং আদালতের গঠনপ্রণালী ও আঞ্চলিক বিভাগের সীমানা সাধারণভাবে ফৌজদারী কার্যবিধি দ্বারাই পরিচালিত হয়।

## তথ্যসূত্র

বিষয়শ্রেণী:আদালত
ফুলবাড়ি স্থল বন্দর

**ফুলবাড়ি স্থল বন্দর ** ভারত-এর জলপাইগুড়ি জেলার নিউ জলপাইগুড়ি রেলওয়ে স্টেশন থেকে ৩ কিলোমিটার দূরে অবস্থিত। এটি ভারতের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভুটান)মধ্যে পণ্য আদান-প্রদানের সুবিধা রয়েছে।
## ইতিহাস
## গুরুত্ব
ভারত ও বাংলাদেশের মধ্যে যতগুলো স্থলবন্দর চালু রয়েছে তার মধ্যে ফুলবাড়ি স্থলবন্দর বন্যামুক্ত ও ভৌগোলিক অবস্থানগত কারণে একটি ভিন্ন মাত্রিক অবস্থানে রয়েছে। যোগাযোগ ব্যবস্থাও খুব ভালো। এই বন্দরের থেকে মাত্র সাড়ে ৩ কিলোমিটার দূরে নিউ জলপাইগুড়ি সংক্ষেপে এনজিপি রেলস্টেশন অবস্থিত। এই রেলস্টেশন থেকে ভারতের যে কোনো স্থানে যাতায়াতের সুবিধা রয়েছে। এছাড়া, ভারতের শৈল্য শহর দার্জিলিং ৮৫ কিলোমিটার, নেপাল সীমান্ত ৫৪ কিলোমিটার, ভুটান সীমান্ত ১৩০ কিলোমিটার ও চীন সীমান্ত ২০০ কিলোমিটার দূরে অবস্থিত। ফুলবাড়ি পার্শ্ববর্তী ভারতের শিলিগুড়ির মতো সমৃদ্ধ এতো বড় শহর অন্যান্য স্থলবন্দরের কাছে নেই। এই স্থল বন্দর থেকে মাত্র ৮ কিলোমিটার দূরে অবস্থিত শিলিগুড়ি শহর থেকে রেল, আকাশ, সড়ক পথে ভারতের যেকোনো প্রান্তে অনায়াসে যাতায়াত সম্ভব। ব্যবসায়িক, পর্যটনসহ সকল সুযোগ-সুবিধা শিলিগুড়ি শহরে বিদ্যমান। ভারতের সেভেন সিস্টার রাজ্যগুলোতে যাওয়ার একমাত্র করিডোর হচ্ছে শিলিগুড়ি। ইমিগ্রেশন কার্যক্রম শুরু হওয়ার ফলে ভারতের ফুলবাড়ি স্থল বন্দরের দ্বারা  বাংলাদেশ, ভারত, নেপাল ও ভুটানের মধ্যে ব্যবসা-বাণিজ্যের ব্যাপক প্রসার পাওয়াসহ জলপাইগুড়ি জেলার উন্নয়নের পাশাপাশি বদলে যাবে ফুলবাড়ির চিত্র। ফুলবাড়ি স্থল বন্দরের বিপরীতে বাংলাদেশের বাংলাবান্ধা স্থলবন্দরের অবস্থান।

## আমদানি-রপ্তানি
২০১১ সালের জানুয়ারিতে বাংলাদেশ-এর  সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল বাংলাদেশ আমদানি করে।

## আরো দেখুন

* বাংলাবান্ধা স্থল বন্দর
* জলপাইগুড়ি জেলা
* শিলিগুড়ি
* পঞ্চগড় জেলা
* তেঁতুলিয়া উপজেলা

## তথ্যসূত্র

বিষয়শ্রেণী:পশ্চিমবঙ্গের স্থলবন্দর
রাজসাক্ষী

**রাজসাক্ষী** হচ্ছে যে অপরাধী প্ররোচক বা জড়িত হিসেবে অপরাধের বিষয়ে বা প্রত্যেক সহ অপরাধীর (Accomplice) বিষয়ে তার জ্ঞানের মধ্যে থাকা সমগ্র ঘটনা, মূল অপরাধী ও সহায়তাকারী হিসেবে জড়িত সব অপরাধীর সম্পর্কে পূর্ণাঙ্গ ও সত্য ঘটনার বিবরন প্রকাশ করে আদালতে সাক্ষ্য দেন এবং এই শর্তে তাকে বিচারক ক্ষমা করার কিংবা স্বল্প সাজার প্রস্তাব দিতে পারেন। ফৌজদারী মামলাতে এই সুযোগপ্রাপ্ত অপরাধীকে **রাজসাক্ষী** (Approver) বলা হয়। ভারতীয় সাক্ষ্য আইনে যদিও রাজসাক্ষী কথাটি সংজ্ঞায়িত করা নেই।

## অপরাধের সহযোগী
ভারতীয় সাক্ষ্য আইনের (The Indian Evidence Act-1872) ১৩৩ নং ধারায় সহ অপরাধী, অভিযুক্ত ব্যক্তি বা ব্যক্তিগণের বিরুদ্ধে সাক্ষী হতে পারে এবং তার দেওয়া সাক্ষ্যে দোষী সাব্যাস্তকরণ কেবলমাত্র এই কারণে বে-আইনি হবেনা, যে তা অসমর্থিত সাক্ষ্যের (Uncorroborated Testimony) ভিত্তিতে নেওয়া হয়েছে। সরকার পক্ষের এই সাক্ষ্যদানকারী সহ অপরাধীকেই প্রচলিত আদালত পরিভাষায় রাজসাক্ষী নামে অভিহিত করা হয়ে থাকে।

বাংলাদেশের ফৌজদারি কার্যবিধির ৩৩৭, ৩৩৮ ও ৩৩৯ ধারায় রাজসাক্ষী কে হবেন, রাজসাক্ষীকে ক্ষমা করা ও বিচারপদ্ধতির বিষয় বর্ণনা করা আছে। অন্যদিকে ‘অ্যাপ্রুভার’–এর ক্ষমাসংক্রান্ত বিধান বাংলাদেশের আন্তর্জাতিক অপরাধ ট্রাইব্যুনাল আইনের ১৫ ধারায় আছে।

## রাজসাক্ষীর গুরুত্ব
ভারতীয় সাক্ষ্য আইনের ১১৪ নং ধারা অনুসারে সিদ্ধান্তে আসা যেতে পারে যে রাজসাক্ষীর বয়ান যথেষ্ট বিশ্বাসযোগ্য নয় যদিনা তা বিশিষ্টতায় পরিপূর্ণ বা সমর্থিত (Corroborated) হয়। সহ অপরাধী বা রাজসাক্ষীর বক্তব্যে নির্ভর করে সাজা দান করার ক্ষেত্রে সতর্কতা ও আদালতের বিচক্ষণতা কাম্য।

## ঐতিহাসিক রাজসাক্ষী
ভারতীয় উপমহাদেশে নিজের অপরাধের দায় স্বীকার করে রাজসাক্ষী হওয়ার সংখ্যা হাতে গোনা বলে যানা যায়।

১৯০৮ সালে আলিপুর বোমা মামলায় নরেন গোঁসাই সরকার পক্ষের রাজসাক্ষী হয়েছিল। যাকে এই অপরাধে হত্যা করেন বিপ্লবী কানাইলাল দত্ত ও সত্যেন্দ্রনাথ বসু। মহাত্মা গান্ধীর হত্যা মামলায় হিন্দু মহাসভা কর্মী দিগম্বর বাগদে রাজসাক্ষী হয়।

২০০৪ সালে বাংলাদেশে মৃত্যুদণ্ড কার্যকর হওয়া কুখ্যাত সন্ত্রাসী এরশাদ সিকদারের দেহরক্ষী নূরে আলম রাজসাক্ষী হয়েছিলেন। এরশাদ সিকদারের সব কুকর্ম আদালতে প্রকাশ করেছিলেন নূরে আলম। তিনি ব্যবসায়ী আবদুল আজিজ হত্যা মামলায় রাজসাক্ষী হওয়ায় মামলা থেকে খালাস পান।

২০২৪ সালে বাংলাদেশে সংঘটিত জুলাই গণহত‍্যার মানবতাবিরোধী অপরাধের মামলায় শেখ হাসিনার বিরুদ্ধে দেশটির সাবেক পুলিশ মহাপরিদর্শক (আইজিপি) চৌধুরী আবদুল্লাহ আল মামুন গণহত‍্যার দায় স্বীকার করে জবানবন্দি দেন এবং স্বতঃপ্রণোদিত হয়ে রাজসাক্ষী হওয়ার সম্মতি দেন।

## তথ্যসূত্র

বিষয়শ্রেণী:ভারতীয় সাক্ষ্য আইন
বিষয়শ্রেণী:বাংলাদেশের আইন
কোফতা

**কোফতা **,  কুফতা বা কোপতা মাংসের কিমা দ্বারা তৈরী করা খাবার যা দক্ষিণ এশিয়া, মধ্য প্রাচ্যে, বলকান ও মধ্য এশিয়ায় জনপ্রিয়। সাধারণত গরুর মাংস, মুরগির মাংস, ভেড়ার মাংস বা শুয়োরের মাংস দিয়ে কোফতা তৈরি করা হয়— সঙ্গে মশলা ব্যবহার করা হয়। দক্ষিণ এশিয়া ও মধ্যপ্রাচ্যের কোফতা সাধারণত তৈরি হয় ভেড়ার মাংস, গরুর মাংস ও মুরগীর মাংস দিয়ে।  গ্রিক সাইপ্রাস এবং বলকান অঞ্চলে ব্যবহার হয় শুয়োরের মাংস, গরুর মাংস, ভেড়ার মাংস বা তিনটির মিশ্রণ। ভারতে  নিরামিষ কোফতা তৈরির চল আছে এবং এতে ব্যবহৃত হয়  আলু, লাউ, পনির, কলা।

## বৈচিত্র
মাংস প্রায়শই অন্যান্য উপকরণ যেমন চাল, শাক সবজি, ডিম ইত্যাদির সাথে মেশানো হয় মসৃণ পেস্ট পেতে। এরপর একে গ্রিল, ভাজা, সিদ্ধ সব কিছু করা যায় এবং মশলাযুক্ত সসের সাথে পরিবেশন করা হয়।

অনেক সময় লাল মাংসের বদলে মাছ বা শাক সবজি দিয়ে কোফতা তৈরি করা হয়। মিশরে চিংড়ি দিয়ে কড়া ভাজা কোফতা তৈরি হয়। অঞ্চলভেদে উত্তর আফ্রিকা, ভূমধ্যসাগর, বলকান অঞ্চল এবং ভারতে বিভিন্ন রকমের কোফতা তৈরি হয়। ২০০৫ সালে বেসরকারি খাদ্য কোম্পানির জরীপে জানা যায় তুরষ্কে ২৯১ ধরনের কোফতা তৈরি হয়।

## নামকরণ
কোফতা শব্দটি এসেছে শাস্ত্রীয় ফার্সি *kōfta* () যার ক্রিয়া *কোফতান* () অর্থ পেষা। কোফতা তৈরীতে মাংসের বল তৈরী ককরতে মাংস চটকে নেওয়া হয়। সেজন্যেই এমন নাম।
 

## চিত্রশালা

File:Kofte persian vegetarian.jpg|সবজি কোফতা
File:Kofte Chawal from India.jpg|সব্জি কোফতার তরকারি, ভারত
File:Paneer Kofta Curry - Kolkata 2011-09-20 5425.JPG|পনির কোফতা
File:Fish Kofta..JPG|thumb|right|মাছের কোফতা
File:Akcaabatkofte.jpg|আক্কাবাত কোফতা, তুরস্ক
File:EgFoodKofta.jpg|আঙুল সদৃশ কোফতা, মিশর

## তথ্যসূত্র

বিষয়শ্রেণী:মধ্যপ্রাচ্যীয় রন্ধনশৈলী
বিষয়শ্রেণী:বলকান রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:লেভান্তনিয় রন্ধনশৈলী
বিষয়শ্রেণী:মাংসের গোল্লা
বিষয়শ্রেণী:কোফতা
বিষয়শ্রেণী:মধ্য প্রাচ্যীয় পোড়া মাংস
বিষয়শ্রেণী:ইরানি রন্ধনশৈলী
বিষয়শ্রেণী:আজারবাইজানি রন্ধনশৈলী
বিষয়শ্রেণী:জর্ডানি রন্ধনশৈলী
বিষয়শ্রেণী:কুর্দি রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:আশারীয় রন্ধনশৈলী
বিষয়শ্রেণী:আরব রন্ধনশৈলী
বিষয়শ্রেণী:উর্দু শব্দ ও বাক্যাংশ
বিষয়শ্রেণী:দক্ষিণ এশীয় রন্ধনশৈলী
বিষয়শ্রেণী:মধ্য এশীয় রন্ধনশৈলী
তানজানিয়া–বাংলাদেশ সম্পর্ক

**বাংলাদেশ–তানজানিয়া সম্পর্ক** হল বাংলাদেশ ও তানজানিয়া রাষ্ট্রদ্বয়ের মধ্যকার দ্বিপাক্ষিক সম্পর্ক।

## সামাজিক উন্নয়ন
বাংলাদেশের সাম্প্রতিক সামাজিক উন্নয়নের কারণে তানজানিয়া বাংলাদেশে তাদের নানান সামাজিক সমস্যা, যা কিনা বাংলাদেশের সাথে সাদৃশ্যপূর্ণ, সে বিষয়ে কার্যকর সমাধানের উদ্দেশ্যে দলকে সফরে পাঠায়। ব্র্যাকসহ বেশকিছু বাংলাদেশী এনজিও তানজানিয়ায় কর্মরত আছে, সাধারণত ক্ষুদ্রঋণ প্রকল্পে।

## কৃষিখাতে সহযোগিতা
বিভিন্ন বাংলাদেশী কোম্পানি বর্তমান সরকারের ভবিষ্যত খাদ্য নিরাপত্তার লক্ষ্য হিসেবে তানজানিয়ার অব্যবহৃত কৃষিজমি ব্যবহার করতে চায়।

## শিক্ষায় সহযোগিতা
ঢাকা বিশ্ববিদ্যালয় এবং ইউনিভার্সিটি অব দার উস সালাম উচ্চশিক্ষা ও গবেষণায় যৌথ কার্যক্রম চালিয়ে যাওয়ার জন্য একটি সমঝোতা স্মারক স্বাক্ষর করেছে।

## তথসূত্র

বিষয়শ্রেণী:বাংলাদেশ–তানজানিয়া সম্পর্ক
তানজানিয়া
বিষয়শ্রেণী:তানজানিয়ার দ্বিপাক্ষিক সম্পর্ক
তানজানিয়া
বাংলাদেশ
চাকুলি পিঠা

**চাকুলি পিঠা**&nbsp;() একটি চ্যাপ্টা রুটিজাতীয় পিঠা যা চাল থেকে তৈরি হয়। &nbsp;ঐতিহ্যগতভাবে &nbsp;ওড়িশাতে চাকুলি পিঠা তৈরি হয়।

এটা প্রস্তুত করতে ব্যবহার করা হয় চাল, ময়দা, মাষকলাই, অপরিশোধিত ভোজ্য তেল (বিশেষ করে ঘি বা সরিষার তেল), এবং লবণ। 

## প্রকারভেদ&nbsp;
* সরু চাকুলি
:&nbsp;পাতলা প্যানকেকের মত দোসা
* বুধা চাকুলি
: এটি একটি পুরু পিঠা/পিষ্টক, তৈরি হহয় মাষকলাই ডাল ও চাল দিয়ে। গুড়, পনির/পণীর (chhena) এবং কোরানো নারকেল দিয়ে পরিবেশন করা হয়। এটি একটি জনপ্রিয় ওড়িশা খাবার।
: আটা চাকুলি

## তথ্যসূত্র

বিষয়শ্রেণী:ভারতীয় মিষ্টান্ন
বিষয়শ্রেণী:ওড়িয়া রন্ধনশৈলী
উগান্ডা–বাংলাদেশ সম্পর্ক

**উগান্ডা–বাংলাদেশ সম্পর্ক** হল উগান্ডা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। এ সম্পর্ক মূলত দারিদ্র বিমোচন এবং কৃষিখাতের উপর ভিত্তি করে গড়ে উঠেছে। কোনো দেশেরই স্থায়ী রাষ্ট্রদূত নেই।

## উচ্চ পর্যায়ের সফর
উগান্ডার প্রাক্তন উপরাষ্ট্রপতি ২০০৯ সালে গিলবার্ট বুকেনিয়া ঢাকায় সফর করেন।

## উগান্ডায় বাংলাদেশী এনজিও
একাধিক বাংলাদেশী এনজিও উগান্ডায় দেশটির সামাজিক উন্নয়ের জন্য কাজ করে যাচ্ছে। ব্র্যাক বর্তমানে উগান্ডায় পরিচালিত বৃহত্তম এনজিও। ২০০৬ সালে প্রতিষ্ঠিত হয়ে ব্র্যাক ক্ষুদ্রঋণ, শিক্ষা, কৃষি, গৃহপালিত পশুপালন, স্বাস্থ্য, কিশোরবয়সীদের ক্ষমতায়ন এবং পোলট্রি খাতে কাজ করে চলেছে। ২০১৩ সাল পর্যন্ত ব্র্যাক সারা উগান্ডার ৭৪টি জেলায় কাজ করে চলেছে।

## কৃষিখাতে সহযোগিতা
কৃষিখাতে সহযোগিতার জন্য বাংলাদেশ ও উগান্ডা সমঝোতা স্মারক স্বাক্ষর করেছে। খাদ্য নিরাপত্তা নিশ্চিত করবার জন্য বাংলাদেশ অন্যান্য দেশে জমি ইজারার ব্যাপারে ভাবছে, উগান্ডা সেক্ষেত্রে অন্যতম প্রিয় একটি দেশ। বিভিন্ন বাংলাদেশী কোম্পানি বাণিজ্যিক কৃষিকাজের উদ্দেশ্যে উগান্ডায় জমি ইজারা নিয়েছে।

## তথ্যসূত্র


বিষয়শ্রেণী:উগান্ডার দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
বাংলাদেশ
উগান্ডা
সর্ষে ইলিশ

**সর্ষে ইলিশ** হলো একটি জনপ্রিয় বাঙালি খাবার, যা দক্ষিণ এশিয়ার বাংলা অঞ্চলের একটি ঐতিহ্যবাহী পদ। এটি ইলিশ মাছ দিয়ে তৈরি করা হয় এবং সরিষার ঝোলে রান্না করা হয়। এই খাবারটি বাংলাদেশের মানুষের মধ্যে খুবই জনপ্রিয়। এটিকে বাংলাদেশের জাতীয় খাবার হিসেবেও বিবেচনা করা হয়।  এছাড়াও এটি ভারতের পশ্চিমবঙ্গ, ত্রিপুরা এবং আসাম রাজ্যের বরাক উপত্যকা অঞ্চলেও ব্যাপক জনপ্রিয়।

## প্রস্তুতি
টুকরা করে কাটা মাছ ধুয়ে নেওয়া হয়। সরিষা বাটা এবং হলুদ মাখিয়ে নেওয়া হয় মাছগুলোতে। এরপর লবণ দিয়ে সরিষার তেলে ভাজা হয়।

### উপকরণ
# ইলিশ মাছের টুকরা – ৮/৯টি
# সরিষা বাটা – ৩ টেবিল চামচ
# হলুদ গুঁড়া – আধা চা চামচ
# শুকনা মরিচ গুঁড়া- পরিমান মতো
# কাল জিরা- ১/৪ চা চামচ
# কাঁচা মরিচ আস্ত – ৬/৭টি
# সরিষা তেল – পরিমাণমত
# লবণ – স্বাদ অনুযায়ী
# লাল-সবুজ মরিচ – ৭টি (সাজাবার জন্য)

### প্রস্তুত প্রণালি
# প্রথমেই ইলিশের টুকরাগুলো ভালভাবে পরিষ্কার করে ধুয়ে নিন।
# এবার টুকরাগুলোতে হলুদ ও লবণ মাখিয়ে একটি পাত্রে রেখে দিন।
# অন্য একটি পাত্র চুলায় দিন। এবার তেল গরম করতে দিন।
# গরম তেলে কালো জিরা ফোড়ন দিন।
# সামান্য হলুদ  ও শুকনা মরিচের গুঁড়া দিন।একটু পানি দিয়ে কষিয়ে নিন।
# এবার মাখিয়ে রাখা মাছের টুকরাগুলো দিন।
# মাঝে মাঝে মাছের টুকরা গুলো উল্টিয়ে দিন৷
# মাছ সেদ্ধ হয়ে গেলে সরিষা বাটা এবং কাঁচা মরিচ যোগ করুন ৷
# সামান্য একটু পানি দিয়ে ঢেকে দিন ৷
# পানি শুকিয়ে এলে নামিয়ে নিন।

### পরিবেশন
আস্ত লাল সবুজ কাঁচা মরিচ দিয়ে (বা ইচ্ছামত) সাজিয়ে গরম গরম পরিবেশন করুন গরম গরম সাদা ভাতের সাথে৷

### প্রকরণ
ভাঁপা সর্ষে ইলিশ।

### পুষ্টি
প্রতিটিতে পুষ্টি আছে প্রায় ৪৫০ ক্যালোরি ১৭.১ গ্রাম প্রোটিন, ৮.১ গ্রাম কার্বোহাইড্রেট, ৩৮.৪ গ্রাম, মোট চর্বি (৪.৯ গ্রাম সম্পৃক্ত), ৭৩.৫ মিলিগ্রাম কলেস্টেরল, এবং ৮.২ মিলিগ্রাম সোডিয়াম।

## তথ্যসূত্র

## বহিঃসংংযোগ
* No tomatoes? No problem!
* Savour Authentic Bengali Food At This Powai Eatery
* সর্ষে ইলিশ রান্নার পদ্ধতি 
* Hilsa for PM Singh? Share your recipes!

বিষয়শ্রেণী:বাঙালি রন্ধনশৈলী
বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ইলিশ
চিংড়ি মালাই কারি

**চিংড়ি  মালাই   কারি** একটি জনপ্রিয় বাঙালি খাবার যা চিংড়ি এবং নারকেল দুধ দিয়ে প্রস্তুত করা হয়, স্বাদের জন্য মশলা ব্যবহার করা হয়। সমগ্র বাংলা জুড়ে এই পদ বিখ্যাত। বিয়ে, উৎসব এবং অতিথি সেবায় চিংড়ির মালাইকারি করা হয়। ব্রিটিশ আমলে কলকাতায় অবস্থানরত ব্রিটিশদের মধ্যেও চিংড়ি মালাইকারি জনপ্রিয় ছিলো।

## উপকরণ
প্রধান উপাদান হচ্ছে চিংড়ি ও নারকেল দুধ। সঙ্গে ব্যবহার করা হয় ঘি বা সরিষার তেল, পেঁয়াজ, হলুদ গুঁড়া, সবুজ কাটা মরিচ, রসুন বাটা ও আদা।

গলদা চিংড়ি দিয়েও মালাইকারি তৈরি হয়।

## প্রস্তুতি
প্রথমে চিংড়ির খোসা ছাড়িয়ে নেওয়া হয়। এই চিংড়ি হয় গরম তেলে ভেজে পেঁয়াজ, আদা, রসুন, হলুদ ও লবণ এবং নারকেলের দুধ, কয়েক মিনিটের জন্য রান্না করা হয়।

## আরো পড়ুন
* ডাব চিংড়ি

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাঙালি খাবার
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
সংতুলা

সংতুলা (ওড়িয়া: ସନ୍ତୁଳା) পূর্ব ভারতের উড়িষ্যা রাজ্যের একটি সবজি দিয়ে রান্না করা পদ। এটা দুই প্রকার। ভাজা সংতুলা এবং সিজা (সিদ্ধ) সংতুলা। উপকরণ হিসেবে ব্যবহৃত হয়  আলু, বেগুণের, পেঁপে ও টমেটো। উপকরণ গুলো প্রথমে একসঙ্গে সেদ্ধ করা হয়, তারপর কাটা পেঁয়াজ, পাঁচ ফোড়ন, কাঁচা লঙ্কা দিয়ে তেলে ভাজা হয়।

## উপকারিতা
মশলাযুক্ত না হওয়ায় এটা সহজপাচ্য এবং যারা উদরাময়ের সমস্যায় ভুগছে তাদের জন্য উপকারী। কাউকে যদি তেল মশলাহীন এবং সবুজ সব্জি খেতে বলা হয় তার জন্য সংতুলা হবে উত্তম খাবার।

## তথ্যসূত্র

বিষয়শ্রেণী:ওড়িয়া রন্ধনশৈলী
বিষয়শ্রেণী:ভারতীয় তরকারি
মান্ডু

**মান্ডু** বা মান্ডবগড় ধর জেলার মান্ডব নগর পঞ্চায়েতে অবস্থিত এক প্রাচীন জনপদের ধ্বংসাবশেষ। এটি ভারতবর্ষের পশ্চিম মধ্যপ্রদেশ অন্তরভুক্ত মালয়া অঞ্চলের ধর শহর থেকে ৩৫ কিঃ দূরত্বে অবস্থিত। ১১ শতাব্দীতে মান্ডু তরঙ্গগড় বা তরঙ্গ রাজত্বের অংশ ছিল। ইন্দোর থেকে ১০০ কিঃ দূরে অবস্থিত এই পাথুরে দুর্গ এর অসাধারণ স্থাপত্যের জন্য বিখ্যাত।

## ইতিহাস
একটি শিলালিপি তালানপুর (ধরজেলায় অবস্থিত)থেকে আবিষ্কৃত হয়, যার থেকে জানা যায় যে, একজন বণিক যার নাম চন্দ্র সিমহা, তিনি একটি মূর্তি মান্ডভ দুর্গে অবস্থিত একটি পার্শ্বনাথ মন্দিরে Parshvanatha স্থাপন করেছিলেন। এটি বিশ্বাস করা হয় যে প্রাকৃত ভাষার "মান্ডভ দুর্গা" শব্দের অপভ্রংশ থেকে "মান্ডু" শব্দের উৎপত্তি। শিলালিপিতে যে তারিখের উল্লেখ পাওয়া যায় তা হল 612 বিক্রম সংবৎhttps://bn.wikipedia.org/wiki/%E0%A6%AC%E0%A6%BF%E0%A6%95%E0%A7%8D%E0%A6%B0%E0%A6%AE%20%E0%A6%B8%E0%A6%82%E0%A6%AC%E0%A7%8E(৫৫৫ সিই), যা ইঙ্গিত করে যে, মান্ডু 6ষ্ঠ শতকের একটি উদীয়মান শহর ছিল। দশম ও একদশ শতকে পরমারস্ রাজবংশের  অধিনে মান্ডুর লক্ষণীয় উন্নতি সাধন হয়। মান্ডু শহরটি সমুদ্রপৃষ্ট থেকে ৬৩৩ মিটার (২০৭৯ ফুট)উপরে এবং বিন্ধ্য পর্বতমালার ১৩কিমি (৮.১ মাইল) বর্ধিতাংশের মালওয়া মালভূমির উত্তরে অবস্থিত এবং নর্মদা নদীর দক্ষিণ উপত্যকা পরমারস্ রাজবংশের রাজধানীর প্রাকৃতিক প্রতিরক্ষা হিসেবে কাজ করত।

## দর্শনীয় স্থান

* **রূপমতীর প্যাভিলিয়ন**
* **বাজ বাহাদুরের প্রাসাদ**
* **রেওয়া কুন্ড**
* **দরিয়া খানের সমাধি কমপ্লেক্স**
* **শ্রী মন্ডবগড় তীর্থ**
* **জামে মসজিদ**
* **হোসাং শাহের সমাধি**
* **জাহাজ মহল/জাহাজ প্রাসাদ**
* **হিন্দোলা মহল**
* **দরওয়াজা (গেটস)**

## তথ্যসূত্র

## বহিঃসংযোগ

বিষয়শ্রেণী:ধার জেলার শহর ও নগর
বিষয়শ্রেণী:ভারতের প্রাক্তন জনবহুল স্থান
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:ধার জেলা
হাবিব ইলঘানিয়ান

**হাবিব (হাবিবুল্লাহ) ইলঘানিয়ান** (, 5 এপ্রিল ১৯১২ &ndash; ৯ মে ১৯৭৯) ছিলেন একজন সুপরিচিত ব্যবসায়ী যিনি তেহরান ইহুদি সমাজের সভাপতি ছিলেন। এবং ৭০ এর দশকে ইরানের ইহুদি সমাজের আদর্শিক প্রধান ছিলেন।
তিনিই ছিলেন প্রথম মৃত্যুদন্ডপ্রাপ্ত আসামি এবং ব্যবসায়ী যা ইসলামিক সরকার দ্বারা কার্যকর হয়েছিল। তার এই রায়ের কারণে তৎকালীন ইহুদি সমাজে ভীতির সঞ্চার হয়েছিল এবং অনেকেই ইরান ত্যাগ করেছিল।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:ইরানি বিপ্লবের ব্যক্তি
বিষয়শ্রেণী:২০শ শতাব্দীর ইরানি ব্যক্তি
বিষয়শ্রেণী:২০শ শতাব্দীর জনহিতৈষী
বিষয়শ্রেণী:১৯১২-এ জন্ম
বিষয়শ্রেণী:ইরানি জনহিতৈষী
লাবণ্য দাশগুপ্ত

**লাবণ্য দাশগুপ্ত** (১৯০৩- ২১ ফেব্রুয়ারি, ১৯৮৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।

## পরিবার
তিনি ১৯০৩ সালে বরিশাল জেলার পটুয়াখালীতে জন্মগ্রহণ করেন। তার পিতার নাম বসন্তকুমার মজুমদার  ও মাতার নাম শরৎকামিনী দেবী। তাদের পরিবার বদান্যতার জন্য জনপ্রিয় ছিল। বাবার মৃত্যুর পরে ঢাকার বলধিয়া গ্রামে নানার বাড়িতে বাস শুরু করেন।

## রাজনৈতিক জীবন
নানার বাড়িতে থাকার সময় অতীন্দ্রনাথ সেনগুপ্ত ও লীলা নাগের সাথে পরিচয় হয়। ১৬ বছর বয়সে বিয়ে হয়ে যায়। কিন্তু ৬ মাসের মধ্যে বিধবা হয়ে নানার বাড়িতে ফিরে আসেন। এরপরে ১৯২৮ সালে লীলা নাগের স্কুলে ভর্তি হয়ে পড়াশুনা শুরু করেন এবং দেশের কাজে যোগ দেন। অল্প বয়সেই তিনি লীলা নাগের 'শ্রীসংঘ' নামক বিপ্লবী দলে যোগদান করেন। দশম শ্রেণীতে পড়া অবস্থায় ১৯৩৪ সালে দিনাজপুর এ গ্রেপ্তার হন। ১৯৪২ সালে আন্দলনেরর সময় আবার গ্রেপ্তার হন। ১৯৪৫ সালে মুক্তি পান।

## মৃত্যু
১৯৮৪ সালে ফেব্রুয়ারি মাসে কলকাতার নিকটবর্তী সোদপুরে তিনি মারা যান।

## তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:রাজনীতিতে বাংলাদেশী নারী
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:পটুয়াখালী সদর উপজেলার ব্যক্তি
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:বরিশাল বিভাগের সক্রিয়কর্মী
যোনিলেহন

**যোনিলেহন** হচ্ছে একপ্রকারের মুখমৈথুন কর্ম যেখানে একজন মানুষ (নারী/পুরুষ) অপর একটি নারীর জননেন্দ্রিয়তে (ভগাঙ্কুরে, যোনির অন্যান্য অংশে) করেন। ভগাঙ্কুর হচ্ছে নারীদের যোনির সবচেয়ে সংবেদনশীল অংশ এবং এটিতে স্পর্শ বা আদর করলে নারীদের যৌনআনন্দ অনুভূত হয়।

যোনি-মুখমৈথুন যৌনকর্মে অংশ নেওয়া মানুষের মধ্যে অনেক যৌনআনন্দময় অনুভূতি হয় এবং এটি একজন যৌনসঙ্গীর দ্বারা মূল যৌনমিলন (অন্তর্ভেদী মিলন) করার আগে একটি শৃঙ্গারকর্ম হিসেবে ব্যবহৃত হতে পারে অথবা এমনিতে শুধু নারী সঙ্গীর প্রতি ভালোবাসার প্রকাশ হিসেবে হতে পারে। অন্যান্য যৌনকর্মের মত, মুখমৈথুন এর মাধ্যমে যৌনবাহিত রোগ ছড়ায়, তবে যোনিজমিলন কিংবা পায়ুকামের ক্ষেত্রে যৌনবাহিত রোগের ঝুঁকি বেশি।

মুখমৈথুনকে মাঝে মধ্যেই একটি 'সরাসরি বলা যায়না এমন কথা' হিসেবে ধরা হয়, কিন্তু অধিকাংশ দেশেই এমন কোনো আইন নেই যেটা এইকাজ করতে মানা করে। সাধারণত বিষমকামী যুগলরা যোনি-মুখমৈথুনকে কুমারীত্বের ক্ষতি হিসেবে দেখেননা, অন্যদিকে সমকামিনী যুগলরা এটাকে একপ্রকারের কুমারীত্ব মোচন হিসেবে দেখেন। কিছু কিছু মানুষের যোনি-মুখমৈথুনের প্রতি নেতিবাচক দৃষ্টিভঙ্গি থাকতে পারে কিংবা যোনি-মুখমৈথুন দেওয়ার পরে একজন নারীর ভালো নাও লাগতে পারে বা নারীটির সঙ্গী যোনি-মুখমৈথুন করতে অপারগতা প্রকাশ করতে পারে।

## শব্দের উৎপত্তি এবং অর্থ

যোনি-মুখমৈথুন শব্দটির ইংরেজি শব্দ 'Cunnilingus' ল্যাটিন শব্দ *cunnus* যার বাংলা অর্থ যোনি এবং *lingua* যার বাংলা অর্থ জিহ্বা থেকে এসেছে। ইংরেজি ভাষায় যোনি-মুখমৈথুন শব্দটির বিভিন্ন অশ্লীল রূপ আছে, যেগুলোর অর্থগুলো নিম্নরুপ, *ঝোলের পেয়ালা থেকে পান করা,* *কার্পেট মোড়ানো*, এবং *কাদায় মুখ দেওয়া*। আরো অশ্লীল শব্দ আছে যেমন *মুখ দেওয়া*, *মুখ সেবা*, অথবা *ছোটো পাছায় মুখ দেওয়া*; শেষোক্ত শব্দটির ক্ষেত্রে ঔপন্যাসিক 'সারাহ ওয়াটার্স' বলেন যে তিনি শব্দটি রাণী ভিক্টোরিয়ার শাসনামলে চলা পর্নোগ্রাফী (পুস্তক/ছবি) থেকে পেয়েছেন। যে ব্যক্তি যোনি-মুখমৈথুন করেন তাকে যোনি-মুখমৈথুনকারী (কেবলমাত্র বিষমকামী পুরুষ) কিংবা যোনি-মুখ-মৈথুনকারীনী (কেবলমাত্র সমকামিনীদের ক্ষেত্রে) বলা হয়।

## আরও দেখুন
*মুখমৈথুন

## তথ্যসূত্র

## গ্রন্থপঞ্জি
* Gershon Legman: *The Guilt of the Templars*. Basic Books Inc., New York, 1966.
* Gershon Legman: *[[Rationale of the Dirty Joke]]: An Analysis of Sexual Humor*, Simon & Schuster, 1968.

## বহিঃসংযোগ

* Discovery Health "Cunnilingus" 
* A short literary text on Cunnilingus by Rikki Ducornet

বিষয়শ্রেণী:অনাভেদী যৌনক্রিয়া
বিষয়শ্রেণী:মৌখিক কামোত্তেজকতা
বিষয়শ্রেণী:যোনিলেহন
বিষয়শ্রেণী:যৌনাসন
বিষয়শ্রেণী:যৌনক্রিয়া
বিষয়শ্রেণী:ভালভা
ফ্রাঙ্ক বি. কেলোগ

থাম্ব|বিখ্যাত টাইম ম্যাগাজিনের কভারে ফ্রাঙ্ক বি. কেলোগ, ১৮ সেপ্টেম্বর ১৯২৫
**ফ্রাঙ্ক বি. কেলোগ** (২২ ডিসেম্বর ১৮৫৬-২১ ডিসেম্বর ১৯৩৭) ছিলেন একজন আমেরিকান আইনজীবী, রাজনীতিবীদ এবং কূটনীতিজ্ঞ ব্যক্তি। তিনি মার্কিন পররাষ্ট্রমন্ত্রী হিসেবে দায়িত্ব পালন করেছেন। তিনি কেলোগ-ব্রিয়ান্ড চুক্তির সহ-রচয়িতার জন্য ১৯২৯ সালে শান্তিতে নোবেল পুরস্কার অর্জন করেন।

## তথ্যসূত্র

## বহিঃসংযোগ

বিষয়শ্রেণী:১৮৫৬-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন পররাষ্ট্রমন্ত্রী
বিষয়শ্রেণী:নোবেল শান্তি পুরস্কার বিজয়ী পুরুষ
বিষয়শ্রেণী:নিউমোনিয়ায় মৃত্যু
বিষয়শ্রেণী:লেজিওঁ দনর প্রাপক
বিষয়শ্রেণী:২০শ শতাব্দীর মার্কিন রাজনীতিবিদ
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:২০শ_শতাব্দীর_মার্কিন_যুক্তরাষ্ট্রের_সিনেটর
টিনটিন অন দ্য মুন

***টিনটিন অন দ্য মুন*** *[[চন্দ্রলোকে অভিযান]]* ও *[[চাঁদে টিনটিন]]* কমিকসের আংশিক অবলম্বনে তৈরি একটি ভিডিও গেম। কমিকসদুটি বেলজীয় কার্টুনিস্ট হার্জের *[[দুঃসাহসী টিনটিন]]* সিরিজের অংশ। এটি টিনটিনকে নিয়ে নির্মিত প্রথম ভিডিও গেম।

## ইতিহাস
ভিডিও গেমটি মূলত ইনফোগ্রামস তৈরি করছিল ১৯৮৭ সালে। পরবর্তীতে ১৯৮৯ সালে প্রোব এন্টারটেইনমেন্ট এটিকে এমএস-ডসের জন্যে রূপান্তরিত করে। গেমের কাহিনী *চন্দ্রলোকে অভিযান* ও *চাঁদে টিনটিন* কমিকসদুটিকে দুর্বলভাবে অনুসরণ করেছে। গেমারের কাজ হলো মহাকাশে ভাসমান গ্রহাণু থেকে বাঁচিয়ে এবং শত্রুদের মোকাবিলা করে মুন রকেটকে চাঁদে অবতরণ করানো।

*টিনটিন অন দ্য মুন* ছিল প্রথম পিসি গেম যেটাতে টিনটিনকে ব্যবহার করা হয়েছে।

## বহিঃসংযোগ
**[https://archive.org/details/msdos_Tintin_on_the_Moon_1989 Tintin on the Moon]* at the Internet Archive

বিষয়শ্রেণী:টিনটিনকে নিয়ে ভিডিও গেম
বিষয়শ্রেণী:১৯৮৭-এর ভিডিও গেম
বিষয়শ্রেণী:একক খেলোয়াড় ভিডিও গেম
প্রিজনারস অফ দ্য সান (ভিডিও গেম)

***প্রিজনারস অফ দ্য সান*** একটি ভিডিও গেম যা বেলজীয় কার্টুনিস্ট হার্জের আঁকা *[[মমির অভিশাপ]]* ও *[[সূর্যদেবের বন্দি]]* কমিকস অবলম্বনে তৈরি। ১৯৯৭ সালের শেষাংশে এবং ২০০০ সালে এটি সুপার এনইএস, উইন্ডোজ গেম বয় এবং গেম বয় কালারের জন্যে মুক্তি দেয়া হয়।

## খেলার নিয়ম
thumb|left|১ম লেভেলের শুরু
*প্রিজনারস অফ দ্য সান* একটি প্ল্যাটফর্ম গেম। গেমার টিনটিন চরিত্রটি নিয়ন্ত্রণ করে বিভিন্ন বাধা পেরিয়ে চ্যালেঞ্জের মধ্যে দিয়ে লেভেল শেষ করে। গেমটির খেলার পদ্ধতি ও এনিমেশন ইনফোগ্রামের পূর্ববর্তী গেম ১৯৯৫ সালের *[[টিনটিন ইন টিবেট (ভিডিও গেম)|টিনটিন ইন টিবেটের]]* অনুরূপ।

## মুক্তির তারিখ
১৯৯৭ সালে এটি পিসি, এসএনইএস, এবং গেমবয়ের জন্যে মুক্তি দেয়া হয় আর ২০০০ সালে গেম বয় কালারের জন্যে পুনপ্রকাশিত হয়।

## বহিঃসংযোগ
* Prisoners of the Sun video game at Tintinologist.org

## তথ্যসূত্র

বিষয়শ্রেণী:গেম বয় খালার গেমস
বিষয়শ্রেণী:টিনটিনকে নিয়ে ভিডিও গেম
বিষয়শ্রেণী:উইন্ডোজ গেম
বিষয়শ্রেণী:১৯৯৭-এর ভিডিও গেম
বিষয়শ্রেণী:একক খেলোয়াড় ভিডিও গেম
মুহম্মদ খসরু

**মুহম্মদ খসরু** (১৯৪৬ - ১৯ ফেব্রুয়ারি ২০১৯) ছিলেন বাংলাদেশের চলচ্চিত্র আন্দোলনের অন্যতম পথিকৃৎ।

## প্রারম্ভিক জীবন
মুহম্মদ খসরু ১৯৪৬ সালে ভারতের হুগলি জেলায় জন্মগ্রহণ করেন। তার পৈতৃক বাড়ি কেরানীগঞ্জ উপজেলার রুহিতপুর ইউনিয়নের মোহনপুর গ্রামে। তার পিতা হুগলি জুট মিলে কর্মরত ছিলেন। তবে ভারতে সাম্প্রদায়িক দাঙ্গা শুরু হওয়ার পর ১৯৫০-এর দশকে তার পরিবার ঢাকা চলে আসে।

## কর্মজীবন
খসরু বাংলাদেশ ক্ষুদ্র ও কুটির শিল্প সংস্থার (বিসিক) নকশা কেন্দ্রে আলোকচিত্রী হিসেবে তার কর্মজীবন শুরু করেন। ১৯৬৩ সালে প্রতিষ্ঠিত ‘পাকিস্তান চলচ্চিত্র সংসদ’-এর প্রতিষ্ঠাতাদের মধ্যে খসরু অন্যতম। পরবর্তীতে ১৯৬৮ সাল থেকে চলচ্চিত্র বিষয়ক পত্রিকা ‘ধ্রুপদি’ সম্পাদনা করা শুরু করেন যার সর্বশেষ সংকলন প্রকাশিত হয় ২০০৬ সালে। এছাড়ও তিনি চলচ্চিত্র বিষয়ক আরও একটি পত্রিকা ‘চলচ্চিত্র’ সম্পাদনা করেছেন। খসরু বাংলাদেশ ফেডারেশন অব ফিল্ম সোসাইটিজ ও জাতীয় ফিল্ম আর্কাইভ প্রতিষ্ঠায় গুরুত্বপূর্ণ ভূমিকা পালন করেন। এছাড়াও তিনি বাংলাদেশ চলচ্চিত্র ও টেলিভিশন ইন্সটিটিউটের প্রশিক্ষক হিসাবেও কাজ করেন। ১৯৭৫ সালে ভারত-বাংলাদেশের যৌথ প্রযোজনার *পালঙ্ক* ছবিটিতে খসরু ভারতীয় চলচ্চিত্রকার শ্রী রাজেন তরফদারের সাথে সহকারী পরিচালক হিসেবে কাজ করেন।

বাংলাদেশে সর্বপ্রথম স্বল্পদৈর্ঘ্য ছবি নির্মাণ শুরু করার পেছেনেও তার অবদান রয়েছে। এছাড়া তিনি ১৯৭০-এর দশকে বিখ্যাত চলচ্চিত্র পরিচালক ঋত্বিক ঘটকের একটি সাক্ষাৎকার গ্রহণ করে তার ‘ধ্রুপদি’ পত্রিকাতে প্রকাশ করেন যা সে সময় বেশ সাড়া ফেলেছিল যা পরে উপমহাদেশের বিভিন্ন পত্রিকায় পুনর্মুদ্রণ হয়েছিল।

## প্রকাশিত গ্রন্থ
* বাংলাদেশের চলচ্চিত্র সংসদ আন্দোলন।
* বাংলাদেশে চলচ্চিত্র সংসদ আন্দোলনের ভূমিকা
* সাক্ষাৎকার চতুষ্টয়

## পুরস্কার ও সম্মাননা
* বাংলাদেশে চলচ্চিত্র সংস্কৃতির বিকাশে দীর্ঘ ৫০ বছর নিরবচ্ছিন্ন অবদানের জন্য *হীরালাল সেন আজীবন সম্মাননায়* ভূষিত হন।
* বাংলাদেশ চলচ্চিত্র সংসদ আন্দোলনের ৫০ বছর পূর্তি উপলক্ষে *সুবর্ণ জয়ন্তী পদক*।
* ঢাকা বিশ্ববিদ্যালয় চলচ্চিত্র সংসদ আজীবন সম্মাননা ২০১৭।

## মৃত্যু
খসরু দীর্ঘদিন ধরে ডায়াবেটিক, অ্যাজমা, শ্বাসকষ্ট ও হৃদ্‌রোগে ভুগছিলেন। ২১ জানুয়ারি ২০১৯ তারিখে হাসপাতালে ভর্তি হলে তার নিউমোনিয়া ধরা পরে। ২০১৯ সালের ১৯ ফেব্রুয়ারি ঢাকার বারডেম হাসপাতালে দুপুর ১২টায় মৃত্যুবরণ করেন।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:বাংলাদেশী চলচ্চিত্র ব্যক্তিত্ব
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী সক্রিয় কর্মী
বিষয়শ্রেণী:বাংলাদেশী সাংবাদিক
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
নারায়ণগঞ্জ কলেজ

**নারায়ণগঞ্জ কলেজ** বাংলাদেশের একটি শিক্ষা প্রতিষ্ঠান। এটি ১৯৮০ সালে প্রতিষ্ঠিত হয়। কলেজটি জাতীয় বিশ্ববিদ্যালয়ের অধিভুক্ত।

## অবস্থান
**নারায়ণগঞ্জ কলেজ** নারায়ণগঞ্জ শহরের কালীর বাজার এলাকায় অবস্থিত। এটি ৮৬/১ নং নবাব সিরাজউদ্দৌলা রোডে অবস্থিত একটি শিক্ষা প্রতিষ্ঠান।

## ইতিহাস
নারায়ণগঞ্জ কলেজ ১৯৮০ সালের ১লা জুলাই প্রতিষ্ঠিত হয়। কলেজটির প্রতিষ্ঠা উপলক্ষে এর প্রধান উদ্যোক্তা ছিলেন মরহুম হাজী জালাল উদ্দিন আহমেদ এবং মহকুমা কমিশনার আমিনুর রহমান।

প্রথমে কলেজটি ১২ জন শিক্ষক এবং ১০০ জন ছাত্র-ছাত্রীর সাথে কার্যক্রম শুরু করেছিল। প্রথম অধ্যক্ষ হিসেবে নিযুক্ত হন মোশারফ হোসেন, যিনি ১৯৮২ সালে পদত্যাগ করেন এবং তার পরবর্তী অধ্যক্ষ হন বাবু জিবন কানাই চক্রবর্তী। 

১৯৯০ সালের পর, কলেজটি উচ্চ মাধ্যমিক (এইচএসসি) কোর্সের পাশাপাশি স্নাতক (অনার্স) কোর্সও শুরু করে। বর্তমানে কলেজটি জাতীয় বিশ্ববিদ্যালয়ের অধীনে স্নাতক (অনার্স) এবং স্নাতকোত্তর কোর্সে শিক্ষা প্রদান করছে।

## একাডেমিক কার্যক্রম
কলেজটিতে অনার্স ও ডিগ্রি ও উচ্চ মাধ্যমিক পর্যায়ে নিন্মোক্ত কোর্স চালু রয়েছে।
;অনার্স বিভাগসমূহ:
* বাংলা বিভাগ
* ইংরেজি বিভাগ
* রাষ্ট্রবিজ্ঞান বিভাগ
* সমাজকর্ম বিভাগ
* অর্থনীতি বিভাগ
* মার্কেটিং বিভাগ
* হিসাববিজ্ঞান বিভাগ
* ব্যবস্থাপনা বিভাগ

;ডিগ্রি (পাস) কোর্সসমূহ:
* বি.এ (পাস)
* বি.এস.এস (পাস)
* বি.বি.এস (পাস)

;উচ্চ মাধ্যমিক:
* বিজ্ঞান বিভাগ
* ব্যবসায় শিক্ষা বিভাগ
* মানবিক বিভাগ।

### সহশিক্ষা কার্যক্রম
* বিতর্ক ক্লাব
* ক্রীড়া প্রতিযোগিতা
* সাংস্কৃতিক অনুষ্ঠান

## চিত্রশালা

চিত্র:নারায়ণগঞ্জ কলেজ ১.jpg|সংযোগ=|নারায়ণগঞ্জ কলেজ
চিত্র:নারায়ণগঞ্জ কলেজ ২.jpg|নিউ বিল্ডিং
চিত্র:জাতীয় দিবসে নারায়ণগঞ্জ কলেজ.jpg|সংযোগ=|জাতীয় দিবসে নারায়ণগঞ্জ কলেজ


## তথ্যসূত্র

বিষয়শ্রেণী:নারায়ণগঞ্জ জেলার মহাবিদ্যালয়
বিষয়শ্রেণী:বাংলাদেশের শিক্ষাপ্রতিষ্ঠান
বিষয়শ্রেণী:১৯৮০-এ বাংলাদেশে প্রতিষ্ঠিত
ভবেশচন্দ্র ভাদুড়ী

**ভবেশচন্দ্র ভাদুড়ী** (১৯১১ - ১০ জুলাই, ১৯৮২) ব্রিটিশবিরোধী আন্দোলনে আজাদ হিন্দ ফৌজের একজন সেনানী।

## বিদেশ যাত্রা
১৯৩৫ সালে যাদবপুর থেকে ইলেক্ট্রিকাল ইঞ্জিনিয়ারিং পাশ করেন। ১৯৩৮ সালে বৃত্তি পেয়ে জার্মানি যাত্রা করেন। নাৎসি জার্মানিতে হিটলার জমানায় তাকে চরম সংকটে পড়তে হয়। তার ওপর নাজীরা নানারকম বিধিনিষেধ আরোপ করে, দেশ থেকে টাকা পয়সা পেতে বাধা দেয়। প্রায় অনাহার অর্ধাহারে দিন কাটাতেন। শেষে Siemens কোম্পানী তে কাজ পান।

## আজাদ হিন্দ ফৌজে
নেতাজী সুভাষচন্দ্র বসু ১৯৪১ খ্রিষ্টাব্দে বার্লিন এলে তার সাথে পরিচয় হয় ভবেশচন্দ্রের। জার্মানি ত্যাগের পূর্ব পর্যন্ত নেতাজীর সাথে তার ঘনিষ্ঠ সম্পর্ক ছিল। তিনি নেতাজীর সহকারী হয়ে গোপনে আজাদ হিন্দ ফৌজে (I.N.A.) যোগ দেন এবং হল্যান্ডের গোপন কেন্দ্রের দায়িত্ব প্রাপ্ত হন। ১৯৪৩-৪৪ খ্রিষ্টাব্দে হল্যান্ড থেকে আজাদ হিন্দ ফৌজের যে বাংলা খবর প্রচারিত হত তার দায়িত্বে ছিলেন তিনি। তিনি নাজীদের হাতেও বন্দী হন আবার যুদ্ধে জাপানের পরাজয় ঘটলে আজাদ হিন্দ বাহিনীর বহু অফিসারের সাথে মিত্র বাহিনীর দ্বারাও বন্দী হয়েছিলেন। মুক্তি পেয়ে ভারতে ফিরে দামোদর ভ্যালি কর্পোরেশন (D.V.C.) ও রাঁচী হেভি ইঞ্জিনিয়ারিং কর্পোরেশনে কাজ করেছেন।

## মৃত্যু
৭ জুলাই, ১৯৮২ তার মৃত্যু ঘটে।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
এ বি এম আব্দুল্লাহ

**এ বি এম আবদুল্লাহ** (জন্ম ১৯৫৪) একজন প্রখ্যাত বাংলাদেশি চিকিৎসক ও ইমেরিটাস অধ্যাপক। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের মেডিসিন বিভাগের চেয়ারম্যান হিসেবে দায়িত্ব পালন করেন এবং মেডিসিন অনুষদের ৩ বার ডিন নির্বাচিত হয়েছিলেন। ২০১৬ সালে তিনি একুশে পদক পান এবং ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে। তিনি রাষ্ট্রীয় ভাবে পূর্ণ সচিব পদমর্যাদায় বাংলাদেশের সাবেক প্রধানমন্ত্রী শেখ হাসিনার ব্যক্তিগত চিকিৎসক হিসেবে নিযুক্ত হয়েছিলেন। ২০২২ সালে বঙ্গবন্ধু শেখ মুজিব মেডিক্যাল বিশ্ববিদ্যালয় তাকে ইমেরিটাস অধ্যাপক পদবীতে ভূষিত করে।

## প্রারম্ভিক জীবন
আবদুল্লাহ ১৯৫৪ সালে জামালপুর জেলার ইসলামপুর উপজেলার হাড়িয়াবাড়ী গ্রামে জন্মগ্রহণ করেন। তিনি হারিয়াবাড়ী প্রাথমিক বিদ্যালয়ে শিক্ষাজীবন শুরু করেন। ১৯৬৯ সালে ইসলামপুর নেকজাহান উচ্চ বিদ্যালয় থেকে মাধ্যমিক সম্পন্ন করেন। ১৯৭২ সালে তিনি ঢাকা কলেজ থেকে উচ্চ মাধ্যমিক সম্পন্ন করার পর ঢাকা মেডিকেল কলেজে ভর্তি হন। ১৯৭৮ সালে তিনি এমবিবিএস ডিগ্রি লাভ করেন।

## কর্মজীবন
আবদুল্লাহ ১৯৭৮ সালে ঢাকা মেডিকেল কলেজ থেকে এমবিবিএস পাশ করার পর কিছুদিন গ্রামে চিকিৎসা সেবা প্রদান করেন। পরবর্তীতে ঢাকা মেডিকেল কলেজ হাসপাতালে চিকিৎসক হিসেবে যোগদান করেন। এরপর পাঁচ বছর সৌদি আরবে চিকিৎসক হিসেবে কাজ করার পর ১৯৯২ সালে লন্ডনের *'রয়েল কলেজ অব ফিজিশিয়ানস*' এর অধীনে *এমআরসিপি* ডিগ্রি লাভ করে দেশে এসে হলি ফ্যামিলি মেডিকেল কলেজ হাসপাতালের মেডিসিন বিভাগে দুই বছর পরামর্শক হিসেবে দায়িত্ব পালন করেন। ১৯৯৫ সালে তিনি সহকারী অধ্যাপক হিসেবে বঙ্গবন্ধু শেখ মুজিব মেডিকেল বিশ্ববিদ্যালয়ে (তৎকালীন পিজি হাসপাতাল) যোগদান করেন। পরবর্তীতে বিশ্ববিদ্যালয়টির মেডিসিন বিভাগের অধ্যাপক এবং ডীন হিসেবে দায়িত্ব পালনের পর ২০১৯ সালের ২৪ ডিসেম্বর তিনি সচিব পদমর্যাদায় প্রধানমন্ত্রীর ব্যক্তিগত চিকিৎসক হিসেবে নিয়োগ পান।

## গ্রন্থ
অধ্যাপক ডা. এবিএম আবদুল্লাহ জনগণের স্বাস্থ্য সচেতনতা বিষয়ে বিভিন্ন নিয়মিত লেখালেখি করছেন। এছাড়াও তিনি মেডিকেল শিক্ষার্থীদের জন্য ছয়টির বেশি মেডিকেল পুস্তক রচনা করেছেন, তন্মধ্যে উল্লেখযোগ্য হল:
* শর্ট কেসেস ইন ক্লিনিক্যাল মেডিসিন
* লং কেসেস ইন ক্লিনিক্যাল মেডিসিন
* ইসিজি অব মেডিক্যাল প্র্যাকটিস
* রেডিওলজি অব মেডিক্যাল প্র্যাকটিস
* স্বাস্হ্য বিষয়ক নির্বাচিত কলাম

তার রচিত এ সকল মেডিকেল পুস্তক বাংলাদেশ, ভারত, পাকিস্তান, ব্রিটেনসহ আরব বিশ্বের বিভিন্ন মেডিকেল বিশ্ববিদ্যালয়ে পড়ানো হয়। এছাড়াও বাংলাদেশের বিভিন্ন জাতীয় সংবাদপত্রে নিয়মিত স্বাস্থ্য বিষয়ক কলাম লিখে থাকেন।

## পুরস্কার ও সম্মাননা
* ২০১৫: "শর্ট কেসেস ইন ক্লিনিক্যাল মেডিসিন" নামক পুস্তকটি রচনার জন্য ‘ইউজিসি অ্যাওয়ার্ড ২০১৩’ অর্জন করেন।
* ২০১৬: গবেষণায় অবদানের জন্য বাংলাদেশ সরকার কর্তৃক প্রদত্ত একুশে পদকে ভূষিত হন।
* ২০১৭: বাংলা একাডেমি কর্তৃক প্রদত্ত ফেলোশিপ লাভ করেন।
* ২০১৯: ইউজিসি অধ্যাপক নিযুক্ত হন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জামালপুর জেলার ব্যক্তি
বিষয়শ্রেণী:বাংলাদেশী চিকিৎসক
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউজিসি অধ্যাপক
কিল ইয়োর ডারলিংস্‌ (২০১৩-এর চলচ্চিত্র)

***কিল ইয়োর ডারলিংস্‌*** (ইংরেজি: ***Kill Your Darlings***) হল ২০১৩ সালে মুক্তিপ্রাপ্ত একটি আমেরিকান জীবনীমূলক ড্রামা চলচ্চিত্র। এই ছবিটির কাহিনীকার অস্টিন বান এবং পরিচালক জন ক্রোকিডাস। এই ছবিটিই ক্রোকিডাস কর্তৃক পরিচালিত প্রথম চলচ্চিত্র। ২০১৩ সালের সানড্যান্স চলচ্চিত্র উৎসবে এই ছবিটির ওয়ার্ল্ড প্রিমিয়ার অনুষ্ঠিত হয়। এই চলচ্চিত্র উৎসবে সমালোচকেরা এই ছবিটির প্রশংসা করেছিলেন। ২০১৩ সালের টরেন্টো আন্তর্জাতিক চলচ্চিত্র উৎসবেও ছবিটি প্রদর্শিত হয়। ২০১৩ সালের ১৬ অক্টোবর উত্তর আমেরিকার অল্প কয়েকটি প্রেক্ষাগৃহে ছবিটি মুক্তি পায়। *কিল ইয়োর ডারলিংস্‌* ছবিটি ২০১৪ সালের ১৮ মার্চ থেকে যুক্তরাষ্ট্রে এবং সেই বছরেরই ২১ এপ্রিল থেকে ব্লু-রে ও ডিভিডি আকারে বাজারে আসে।

এই ছবির কাহিনী বিট প্রজন্মের কয়েকজন আদি সদস্যের (লুসিয়েন কার, অ্যালেন গিনসবার্গ, উইলিয়াম এস. বারোস ও জ্যাক কেরোউয়্যাক) কলেজ জীবন, তাদের মত-বিনিময় এবং নিউ ইয়র্ক সিটির ম্যানহ্যাটনের রিভারসাইড পার্কের হত্যাকাণ্ড সংক্রান্ত।

## আরও দেখুন
**[[অ্যান্ড দ্য হিপোস ওয়্যার বইলড্‌ ইন দেয়ার ট্যাঙ্কস্‌]]*, বারোজ ও কেরোয়াকের লেখা একটি যৌথ উপন্যাস। ছবিতে উল্লিখিত ঘটনাগুলি দেখে অনুপ্রাণিত হয়ে লেখা।

## তথ্যসূত্র

## বহিঃসংযোগ

*Official website
*
*

বিষয়শ্রেণী:২০১৩-এর চলচ্চিত্র
বিষয়শ্রেণী:২০১০-এর দশকের জীবনীসংক্রান্ত চলচ্চিত্র
বিষয়শ্রেণী:২০১০-এর দশকের এলজিবিটি-সংক্রান্ত চলচ্চিত্র
বিষয়শ্রেণী:২০১০-এর দশকের রোম্যান্টিক ড্রামা চলচ্চিত্র
বিষয়শ্রেণী:২০১০-এর দশকের রোমাঞ্চকর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:আমেরিকান ইন্ডিপেনডেন্ট চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:আমেরিকান থ্রিলার চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:সত্য ঘটনা অবলম্বনে নির্মিত এলজিবিটি-সংক্রান্ত চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:সনি পিকচার্স ক্লাসিকসের চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:১৯৪৪-এর পটভূমিতে চলচ্চিত্র
বিষয়শ্রেণী:১৯৪০-এর দশকের পটভূমিতে চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৩-এর জীবনীমূলক নাট্য চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
আইলাকুন্ডি

**আইলাকুন্ডি** হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার অন্তর্গত বাঁকুড়া ১ সমষ্টি উন্নয়ন ব্লকে অবস্থিত একটি গ্রাম।

## জনপরিসংখ্যান
২০১১ সালের জনগণনা অনুযায়ী, আইলাকুন্ডি গ্রামের জনসংখ্যা ১,২০৭। এর মধ্যে ৬১৭ জন পুরুষ ও ৫৯০ জন নারী।

## তথ্যসূত্র

বিষয়শ্রেণী:বাঁকুড়া জেলার গ্রাম
সুনীতি দেবী

**সুনীতি দেবী** (৩০ সেপ্টেম্বর, ১৮৬৪- ১০ নভেম্বর,১৯৩২) ছিলেন ব্রিটিশ ভারতীয় দেশীয় রাজ্য কোচবিহারের মহারানি। তার নিজের শহরের কোচবিহারের একটি রাস্তা তার নাম অনুসারে *সুনি রোড* ।রয়েছে। 

## প্রাথমিক জীবন
সুনীতি দেবীর পিতা ছিলেন বিখ্যাত ব্রাহ্মধর্ম প্রচারক   কেশবচন্দ্র সেন। ১৮৭৮ সালে মাত্র ১৪ বছর বয়সে কোচবিহারের রাজা নৃপেন্দ্র নারায়ণ (১৮৬৩-১৯১১) সাথে তার বিয়ে হয়। বিয়ের দুইবছর পর্যন্ত সুনীতি দেবী পিতৃগৃহেই অবস্থান করেন, কারণ তার স্বামী বিয়ের পরপরই উচ্চশিক্ষার জন্য লন্ডন  চলে যান। তিনিই ভারতবর্ষের প্রথম নারী যিনি  'সি.আই.ই' উপাধি পান। তিনি সাহিত্য রচনা করেছিলেন। তার সাহিত্যকর্ম *অমৃতবিন্দু* (২ খন্ড), *কথকতার গান* ও *সতী* (গীতিনাট্য)।

## কর্মজীবন
১৮৮৭ সালে তার স্বামী নৃপেন্দ্র নারায়ণকে জিসিআইই এবং তাকে সিআইই পুরস্কার দেওয়া হয়েছিল। সুনীতি দেবী সিআইই পুরস্কার প্রাপ্ত প্রথম ভারতীয় মহিলা হন। তিনি ১৮৯৮ সালে রানী ভিক্টোরিয়ার এবং ১৯১১ সালের দিল্লি দরবারের স্বামী কোচবিহারের মহারাজার সাথে ডায়মন্ড জুবিলি উদযাপনে অংশ নিয়েছিলেন। তিনি তার বোন সুচারু দেবীসহ তাদের মার্জিত শৈলীর সাজের জন্য খ্যাতি পেয়েছিলেন।

তার স্বামী ১৮৮১ সালে *সুনীতি স্কুল* নামে একটি বালিকা বিদ্যালয় প্রতিষ্ঠা করেছিলেন যার নামকরণ হয় *[[সুনীতি একাডেমী]]*। স্কুল প্রতিষ্ঠার পেছনে সুনীতি দেবী ছিলেন মস্তিষ্ক।

তিনি একজন শিক্ষাবিদ এবং হৃদয়ের অধিকারী একজন মহিলা অধিকার কর্মী ছিলেন, প্রতিষ্ঠানের জন্য বার্ষিক অনুদান দিতেন, ছাত্র ছাত্রীদের টিউশন ফি প্রদান থেকে অব্যাহতি দিয়েছিলেন এবং সফল শিক্ষার্থীদের পুরস্কৃতও করেছিলেন। তিনি স্কুল থেকে এবং পিছনে মেয়ে শিক্ষার্থীদের ফেরি করার জন্য প্রাসাদের গাড়িগুলির ব্যবস্থা করেছিলেন। কোনও বিতর্ক এড়ানোর জন্য আরও এক চেষ্টায় তিনি নির্দেশ দিয়েছিলেন যে মেয়েদের স্কুলে স্কুলে নিয়ে যাওয়া গাড়ির জানালাগুলি পর্দা দ্বারা আবৃত করা হোক।

তিনি তার বোন সুচারু দেবীসহ ১৯০৮ সালে দার্জিলিংয়ে মহারাণী বালিকা উচ্চ বিদ্যালয়ের ভিত্তি স্থাপনের জন্য অর্থায়ন করেছিলেন। তিনি রাজ্য কাউন্সিলের সভাপতি এবং ১৯৩৩ সালে অল বেঙ্গল মহিলা ইউনিয়নের প্রথম রাষ্ট্রপতি ছিলেন এবং অন্যান্য মহিলাদের সাথে কাজ করেছিলেন। চারুলতা মুখোপাধ্যায় , সরোজ নলিনী দত্ত , টি। আর নেলি এবং তার বোন সুচারা দেবী , ময়ূরভঞ্জের মহারাণী এর মতো বাংলার ডান কর্মী ।

১৯৩২ খ্রিস্টাব্দের ১০ ই নভেম্বর রাঁচিতে হঠাৎ তার মৃত্যু হয় ।

## তথ্যসূত্র

বিষয়শ্রেণী:রাজনীতিতে ভারতীয় নারী
বিষয়শ্রেণী:১৮৬৪-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:ভারতীয় জনহিতৈষী
বিষয়শ্রেণী:বাঙালি জনহিতৈষী নারী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:নারী বিপ্লবী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় নারীবাদী লেখক
বিষয়শ্রেণী:ভারতীয় রাজকীয় নারী
বিষয়শ্রেণী:কলকাতার ব্যক্তি
বিষয়শ্রেণী:ভারতীয় নারী অধিকারকর্মী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:বাঙালি বিজ্ঞানী
বিষয়শ্রেণী:বাঙালি হিন্দু
বিষয়শ্রেণী:ভারতীয় রানী সহধর্মিণী
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতীয় সমাজকর্মী
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:ভারতীয় সক্রিয়কর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় নারীবাদী
বিষয়শ্রেণী:ভারতীয় অ-কল্পকাহিনী লেখক
বিষয়শ্রেণী:১৯শ শতাব্দীর ভারতীয় নারী শিক্ষাবিদ
গোবিন্দপদ দত্ত

**গোবিন্দপদ দত্ত** একজন বাঙালি ব্রিটিশবিরোধী স্বাধীনতা সংগ্রামী।

## শিক্ষা
তার আদি নিবাস নদিয়া জেলার ধর্মদা (ধর্মদহ) গ্রামে। পিতার নাম সুরেশচন্দ্র দত্ত। তিনি এ.ভি হাইস্কুল থেকে প্রবেশিকা ও কৃষ্ণনগর সরকারি কলেজ থেকে বি.এ পাশ করেন।

## বিপ্লবী আন্দোলন
বিপ্লবী অনন্তহরি মিত্রের ফাঁসি ও প্রমোদরঞ্জন সেনগুপ্তর বিলাত গমনের পরে কৃষ্ণনগরের ছাত্র-যুব  সমাজে বিপ্লবী আন্দোলনে তিনি অন্যতম নেতার ভূমিকায় আসেন। কৃষ্ণনগরে সাধনা লাইব্রেরি ও দরিদ্র ভান্ডারকে কেন্দ্র করে যে আন্দোলন গড়ে ওঠে তিনিই ছিলেন তার প্রধান চালিকাশক্তি। একাধারে বঙ্গীয় প্রাদেশিক কমিটির সদস্য ও জেলা কংগ্রেসের সহ- সম্পাদক ছিলেন। ছাত্র-যুব সমিতি ও স্বেচ্ছাসেবক বাহিনীরও অন্যতম প্রতিষ্ঠাতা। আইন অমান্য আন্দোলনের অংশগ্রহণের প্রস্তুতি চলছিল জেলা জুড়ে, এমতাবস্থায় চট্টগ্রাম অস্ত্রাগার লুন্ঠনের কারণে সারা বাংলার বিপ্লবীদের সাথে তিনিও বন্দী হন। বিনা বিচারে তারই সাথে বন্দী ছিলেন তারকদাস বন্দ্যোপাধ্যায়, তারাদাস মুখোপাধ্যায়, মহাদেব সরকার প্রমুখ। তাকে কৃষ্ণনগর, দমদম স্পেশাল জেল, হিজলী বন্দীশালায় থাকতে হয়েছে। ১৯৩১ এর ১৬ সেপ্টেম্বর হিজলি ডিটেনশন ক্যাম্পের কুখ্যাত গুলিচালনার ঘটনায় সন্তোষ কুমার মিত্র ও তারকেশ্বর সেনগুপ্ত শহীদ হন। গুলিতে গোবিন্দপদ দত্ত মারাত্মক আহত হয়েছিলেন। তার বাম হাত কেটে বাদ দিতে হয়। এর পর থেকে তার শরীরের অবনতি ঘটে। অসুস্থ অবস্থায় মুক্তি পান।

## পরবর্তী জীবন
কারামুক্তির কিছুদিন পর ভারতীয় জাতীয় কংগ্রেস দলের সাথে সম্পর্ক ত্যাগ করেন গোবিন্দপদ দত্ত ও বামপন্থী রাজনীতির সাথে জড়িত হয়ে পড়েন।

## তথ্যসূত্র

বিষয়শ্রেণী:নদিয়া জেলার ব্যক্তি
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:অনুশীলন সমিতি
বিষয়শ্রেণী:ভারতীয় স্বাধীনতা কর্মী
ইলা পালচৌধুরী

**ইলা পালচৌধুরী** (১৯০৮ - ৯ মার্চ, ১৯৭৫) একজন বাঙালী সমাজসেবী ও রাজনীতিবিদ। তিনি নদিয়া জেলার সাংসদ ছিলেন।

## পরিবার
ইলা পালচৌধুরী কলকাতায় জন্মগ্রহণ করেন। পিতার নাম বিজয়চন্দ্র বসু। মাতা ইন্দুবালা। তার শ্বশুর বিপ্রদাস পালচৌধুরী ছিলেন বাঙালি শিল্পপতি ও আধুনিক মনস্ক ব্যক্তি। তিনি নিজ কন্যাদের অসবর্ণ বিবাহ দিয়ে দৃষ্টান্ত স্থাপন করেছিলেন। ইলা পালচৌধুরীর বিবাহ হয় বিপ্রদাসের পুত্র নদীয়ার অমিয়নারায়নপুরের জমিদার অমিয় পালচৌধুরীর সাথে।

## রাজনীতি
অল্পবয়েসেই কংগ্রেসী রাজনীতির সাথে জড়িত হয়ে পড়েন। দেশের কাজে নেতাজী সুভাষচন্দ্র বসুর সাথে তার ঘনিষ্ঠ যোগাযোগ ছিল। ১৯৫৪ সালে নদীয়া থেকে উপনির্বাচন এ তিনি সর্বপ্রথম লোকসভার সদস্য হন। এবং পর পর তিনবার লোকসভায় প্রতিনিধিত্ব করেছেন। প্রদেশ কংগ্রেস মহিলা শাখার একজন সক্রিয় নেত্রী ছিলেন তিনি। এছাড়া বিদ্যালয় প্রতিষ্ঠা, সেবাপ্রতিষ্ঠান তৈরি ইত্যাদি নানা উন্নয়নমূলক কাজের সাথে সংযুক্ত ছিলেন। নদীয়া জেলার করিমপুর থানার কিশোরপুর গ্রামে তার প্রাচীন কাছারি বাড়িটি আজো বর্তমান।

## মৃত্যু
৯ মার্চ ১৯৭৫ খৃষ্টাব্দে তিনি মারা যান।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:কলকাতার রাজনীতিবিদ
বিষয়শ্রেণী:ভারতীয় সমাজকর্মী
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:দ্বিতীয় লোকসভার সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
হরিপদ মহাজন

**হরিপদ মহাজন** ( ১৯১৩ - ১৯৪২) একজন বাঙালি সশস্ত্র বিপ্লবী ও চট্টগ্রাম অস্ত্রাগার লুন্ঠনের অন্যতম সেনানী।

## বিপ্লবী কর্মকাণ্ড
হরিপদ মহাজনের বাড়ি চট্টগ্রাম রাউজান উপজেলার বিনাজুড়ি গ্রামে। মাস্টারদা সূর্য সেনের আদর্শে অনুপ্রাণিত হয়ে চট্টগ্রাম যুববিদ্রোহে অংশ নেন তিনি। ১৮ এপ্রিল ১৯৩০, রাত ৯.৪৫ এ গণেশ ঘোষের সদরঘাটের বাড়ি থেকে খাকি পোষাকে তারা রওনা দেন চট্টগ্রাম অস্ত্রাগারে লুন্ঠনের উদ্দ্যেশ্যে। এই দলে ছিলেন ছয়জন বিপ্লবী। গণেশ ঘোষ, অনন্ত সিং, হিমাংশু সেন, সরোজ গুহ, হরিপদ মহাজন ও দেবপ্রসাদ গুপ্ত। এর চারদিন পর ২২ এপ্রিল জালালাবাদ পাহাড়ে ব্রিটিশ সেনার সাথে সম্মুখ যুদ্ধেও অংশ নিয়েছিলেন বিপ্লবী হরিপদ।

## মৃত্যু
অস্ত্রাগার লুন্ঠন ও জালালাবাদ যুদ্ধের পর আটমাস আত্মগোপন করে থাকেন হরিপদ মহাজন ও হাঁটাপথে অমানুষিক কষ্ট করে আকিয়াব হয়ে বার্মাতে চলে যান। অনুমান করা হয় দুর্ঘটনায় মারা যান এই তরুন বিপ্লবী।

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
মাছের ঝোল

**মাছের ঝোল** একটি ঐতিহ্যবাহী বাঙালি মসলাযুক্ত মাছ রান্নার পদ্ধতি। অধিক মশলা দিয়ে রান্না করা এই তরকারি সাদা ভাতের সংগে পরিবেশন করা হয়। মাছের ঝোলে বিভিন্ন সবজি যোগ করা হয়। মানুষ বাংলার মানুষের কাছে মাছের ঝোল খুবই প্রিয়।

বাংলাদেশে প্রধানত ইলিশ, রুই, কাতলা, মাগুর, পাবদা, কই, টাকি ইত্যাদি মাছের ঝোল রান্না করা ছাড়াও অন্যান্য মাছের ঝোলও হয়।

## উপকরণ
মাছ, স্বাদমতো লবণ, হলুদ, আলু, পটল, সরষে তেল, গোটা জিরে, তেজপাতা, কাঁচা লঙ্কা, জিরে বাটা, ধনে বাটা, পেঁয়াজ বাটা, কাঁচা লঙ্কা বাটা, কাশ্মীরি লঙ্কা গুঁড়ো, হলুদ গুঁড়ো, চিনি।

## চিত্র

Vetki fish curry 01.jpg|ভেটকি মাছের ঝোল
Bengali fish curry with coriander leaves.jpg|ধনেপাতা দিয়ে রুই মাছ 


## আরও দেখুন
* বাঙালি রন্ধনশৈলী
* মাছের তরকারি
* ঝোল
* ঝাল (ব্যঞ্জন)

## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি খাবার
বিষয়শ্রেণী:ওড়িয়া রন্ধনশৈলী
বিষয়শ্রেণী:ভারতীয় তরকারি
বিষয়শ্রেণী:ঝাল খাবার
বিষয়শ্রেণী:জাতীয় পদ
বিষয়শ্রেণী:বিহারি রন্ধনশৈলী